
РЕПУБЛИКА БЪЛГАРИЯ

Министерство на културата

З А П О В Е Д 

№ РД 09-…………../…………… 2020 г.

На основание чл. 13д, ал. 1 и ал. 2, т. 1 от Закона за професионалното образование и обучение, при спазване изискванията на чл. 66, ал. 1 и 2 от Административно-процесуалния кодекс и във връзка с осигуряването на обучението по учебен предмет,

У Т В Ъ Р Ж Д А В А М

Учебна програма за специфична професионална подготовка по учебен предмет „Пантомима“ - теория специалност: код 2120702 „Пантомима”, от професия: код 212070 „Актьор” от професионално направление: код 212 „Музикални и сценични изкуства”, съгласно приложението.
Учебната програма влиза в сила от учебната 2020/2021 година.

БОИЛ БАНОВ

Министър на културата 

Приложение

МИНИСТЕРСТВО НА КУЛТУРАТА

УЧЕБНА ПРОГРАМА

за специфична професионална подготовка 

по 

ПАНТОМИМА - теория
Утвърдена със Заповед № РД…………………………………………………………2020 г.

СПЕЦИАЛНОСТ:

код 2120702 „Пантомима”

ПРОФЕСИЯ:

код 212070 „Актьор”
ПРОФЕСИОНАЛНО НАПРАВЛЕНИЕ:
код 212 „Музикални и сценични изкуства”

София, 2020 г.

І. ОБЩО ПРЕДСТАВЯНЕ НА УЧЕБНАТА ПРОГРАМА
Учебната програма предназначена за специалност код 2120702 „Пантомима” от професия код 212070 „Актьор” от професионално направление код 212 „Музикални и сценични изкуства” за професионално образование с придобиване на трета степен на професионална квалификация, дневна форма на обучение с прием след завършен седми клас. 

Учебната програма по пантомима - теория е предназначена за специфичната подготовка по професията на учениците от специализираните училища по изкуствата, които се обучават по професия „актьор”, специалност „пантомима” за професионално образование с придобиване на трета степен на професионална квалификация, дневна форма на обучение с прием след VІІ клас. Запознава с методите на обучение за постигане на висока пластическа изразителност на базата на пантомимното актьорско майсторство. Тренировката на тялото, развитието на пластическата култура и овладяването на пантомимната техника ще даде на учениците възможност за провеждане на изразително безсловесно пластично-образно действие, в което е заложено драматично начало и което е способно чрез експресия на тялото и пласирането му в пространството да постига вътрешни и външни действия на образа, да формира характери, да предизвиква чувства, да подсказва намерения и взаимоотношения между изобразяваните лица, да внушава мисли и идеи.

Учебното съдържание е подбрано в съответствие с поставените цели и осъществява междупредметна връзка с учебните предмети от специфичната професионална подготовка – сценично движение, танци, съвременни танцови техники, акробатика и клоунада, актьорство за куклен и драматичен театър, както и с предметите от отраслово-професионалната и общообразователна подготовка.

За по-добро протичане на учебния процес е необходима зала с достатъчен обем, пространство за свободното пласиране в пластическите задачи на учениците, осветителна и озвучителна техника, както и теоретичните часове да се съчетават с практически.
При обучението по специалност „Пантомима”, както и при изучаването на всяко изкуство, теорията и практиката, са органично свързани в единно цяло. Разделянето им в настоящата учебна програма, която представя по-скоро теоретичната основа, е за административно удобство. За да не се къса връзката с практиката, при организацията на учебния процес, е препоръчително програмите по теория и практика да се ползват в синхрон. Обема от знания и умения предвидени в програмата предполагат допълване учебното време с факултативни учебни часове.
За успешното провеждане на обучението в специалност „Пантомима“, учебното заведение е длъжно да осигури:
· Преподаватели с  висока квалификация по специалността и с образователен ценз гарантиращ способността им да осъществят изпълнението на образователните стандарти предвидени в програмата;

· Учебна зала за репетиции с дюшеци, станки и огледала, както и учебна сцена за публичните изяви;
· Учебната сцена е специално обособено пространство, което имитира камерна сцена и е със специфични изисквания: трябва да има отделни изходи за актьори и публика, да е затъмнено и звукоизолирано, да има обособено място зад или отстрани на сцената, както и специализирано място за осветителен и озвучителен пулт, да има шнурбоден за окачване на осветителни и озвучителни тела, както и на сценично облекло, да има възможност за настаняване на публика. Сцената трябва да е черна и да е предвидена проходимост за внасяне и изнасяне на декори. Пред-сценичното пространство е желателно да е многофункционално и да се преобразува във възможност за лекционен блок, тъй като за провеждане на теоретичната част на актьорските часове не се налага промяна на залата, те са органична част от практическия опит;
· учебни гримьорни, гардероб и съблекални;

· шкафове за съхраняване на реквизита, с които се работи;

· библиотека, съдържаща нужната за специалността литература;

· индивидуални възможности за дигитално проектиране и онагледяване;
Изисквания към обучаващите:
Право да преподават теория и практика по учебни предмети или модули от отрасловата и специфичната задължителна професионална подготовка имат лица с образователно-квалификационна степен „магистър” или „бакалавър” (вкл. „професионален бакалавър“)
Преподавателите трябва:

· да прилагат в учебния процес и следват логиката на утвърдената учебна програма;

· при нужда да мотивират учениците с индивидуални, съобразени с моментните им възможности задачи, в рамките на учебната програма;

· да балансират теоретичните и практически занятия;

·  да онагледяват учебния процес;

· да осигурят за общо ползване в ателието, литература, материали, пособия и дигитални устройства, трудно достъпни за всеки ученик поотделно, но крайно важни за успешно протичане на учебния процес;

· да затвърждават наученото или подготвят учебния процес, като се поставят  индивидуални задачи за самоподготовка, осъществими в домашни условия или в училищното учебна сцена;

ІІ. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
Обучението по предмета пантомима изисква от ученика да придобие висока култура на тялото. За да бъде едновременно артист, танцьор, мим, акробат с убедително сценично присъствие, певец, ученикът трябва да реши комплекс от специфични задачи, които диктуват необходимостта от овладяване на стилизирана пластика. Такава стилизация ще стимулира вътрешно оправданото актьорско поведение и изразителност.

Той трябва да знае:

· каква е спецификата на пантомимното изкуство;

· как се изгражда цялостно сценично движенческо произведение;

· видовете пантомима;

· различните пантомимни и театрални жанрове, специфичните приспособления и умения, които се използват в тях;

· кои са основните  школи и принципи на съвременния тренинг за пантомима;

· основни моменти от историята на пантомимата (общуване в доезиковия период, ритуални игри, архаична, антична, азиатска, средновековна, барокова, класическа и модерна);

· правилата в движението на изразителното човешко тяло;

Той трябва да може да:

· овладее богата палитра от изразни средства ;

· бъде приспособим към всички жанрове, стилове и постановъчни изисквания – от класическата пантомима до най-модерните авангардни търсения и синтез; 

· се движи разбираемо, изразително и естетично в пространството и времето на сцената;

· има създадени умения на за присъствие в сценичното пространство както в пантомимата, така и в драма, кино, телевизия, шоупрограми, различни артистични, медийни и визуални програми, хепънинги, улични спектакли, културна и спортна анимация и др.
Той трябва също да:

· развива своята обща художествена и театрална култура, изучавайки основите на теорията и терминологията в пантомимата, нейната история, основните съвременни методи и упражнения за подготовка на актьора за пантомимен спектакъл;
· усвоява пантомимната артистична техника, да работи върху двигателни навици и умения, да познава общия комплекс от упражнения, възпитаващи обща пластическа култура, да овладява образния език на пантомимата чрез етюд;
· умее да подготви роля и да играе в пантомимното представление;
· да развива личностните качества и умения и способността да ги използва в професионална реална работна среда, да умее да работи в екип и да притежава чувство за отговорност.

ІІІ. РАЗПРЕДЕЛЕНИЕ НА УЧЕБНОТО ВРЕМЕ
Общият брой учебни часове по учебния предмет е 346 часа, които се разпределят по класове в зависимост от типовия учебен план, по който се осъществява обучението.

	Специфична професионална подготовка

ІV. УЧЕБНО СЪДЪРЖАНИЕ
Структурирането на учебното съдържание е по раздели и теми. За всеки раздел в програмата са записани препоръчителен брой учебни часове и теми. Учителят конкретизира броя на учебните часове за всяка тема в съответствие с посочените за раздела и разпределя броя на часовете, предвидени по учебния план и по учебната програма в годишното си разпределение.

· За постигане целите на обучението учителят разпределя учебните часове за нови знания, упражнения и контрол;
· За успешното изпълнение на учебната програма е добре в  плана на училището да предвидят ФУЧ – факултативни учебни часове както е препоръчано по горе.
Раздел 1. ОСНОВИ НА АКТЬОРСТВОТО В ТЕАТЪРА НА ПАНТОМИМАТА
ПЪРВИ ГИМНАЗИАЛЕН ЕТАП

VІІІ КЛАС

	№ по ред
	Наименование на теми и раздели
	Брой часове

	1.
	Основи на актьорството в театъра на пантомимата
	72

	1.1.
	Основи на теорията и терминологията в пантомимата
	20

	1.2.
	Световна история на пантомимата
	20

	1.3.
	Основни съвременни методи и упражнения за подготовка на актьора за пантомимно представление
	20

	1.4
	Изходно ниво. Подготовка и представяне на годишен спектакъл.
	12

	
	                                                           Общ брой часове:
	72


Раздел 1.1 Основи на теорията и терминологията в пантомимата

1.1.1 Условност на пантомимното изкуство

1.1.2 Място на пантомимата сред другите изкуства и като част от съвременния сценичен и визуален синтез

1.1.3 Драматична пантомима и поджанровете ѝ 

1.1.4 Образна пантомима и поджанровете ѝ

1.1.5 Мим и мономим в класическата пантомима

1.1.6 Другите театрални движенчески жанрове – клоунада и цирк, танцово изкуство, физически театър, мюзикъл – прилики и разлики в техниката на актьора

1.1.7 Прилики и разлики с другите сценични изкуства – драматичен театър, опера, хепънинг, пърформанс, уличен и площаден театър, културна и спортна анимация

1.1.8 Специфични термини в пантомимата

1.1.9 Прилики и отлики между терминологията в пантомимата и термините в театъра, движението и спорта

1.1.10 Терминология в пантомимната техника
1.1.11 Терминология на пантомимния етюд

1.1.12 Характеристики в двигателната култура на мима

1.1.13 Прилики и отлики в двигателната култура на танцьора, акробата и аниматора на публични изяви

1.1.14 Прилики и отлики в двигателната култура на актьора, естрадния артист и певеца

1.1.15 Стилизацията в пантомимата като набор от изразни средства

1.1.16 Основни стилове в пантомимата

1.1.17 Стилово единство и еклектика

1.1.18 Деформация, обобщение и окрупняване на действията в пантомимата

1.1.19 Персонална и социална маска в пантомимата

1.1.20 Условният герой и условният мим
Цели на раздел 1.1: Запознаване със същността на пантомимното изкуство, определяне на мястото му сред останалите видове изкуства (средства, степен на условност и т.н.), с видовете пантомима според жанра. Обясняване на понятията: мим, клоунада, акробатика, условност, метафора, алегория, символ. Разграничаване на различния предел на условност и символност в драматичния, кукления и пантомимния театър, съпоставяйки характеристиките, формиращи двигателната култура на актьора. Разглеждане на сценичния език на пантомимата – деформация, стилизация и обобщение на жизнения материал.

Раздел 1.2 Световна история на пантомимата
1.2.1 Основни епохи и направления в изкуството на пантомимата

1.2.2 Пантомимата в доезиковия период и принципи в невербалното общуване

1.2.3 Обред, ритуал и пантомима

1.2.4 Пантомимата в периода на Архаиката, езотерични и екзотерични мистерии 

1.2.5 Античната пантомима на Древна Гърция, жанрове

1.2.6 Античната пантомима на Древен Рим, жанрове

1.2.7 Традиционната пантомима на Изтока

1.2.8 Обредната пантомима в Тракия, прабългарски и славянски обичаи с елементи на пантомима в тях

1.2.9 Пантомима на Средновековието, карнавал, хистриони и шутове

1.2.10 Жанрове на средновековната пантомима – от лудусите до шантефабл мим

1.2.11 Пантомимата в италианската Комедия дел’Арте, система на маските

1.2.12 Разпространението на Комедия дел’Арте по света и зараждането на първите пантомимни трупи

1.2.13 Английска ексцентрична и коледна пантомима, епохата на Грималди

1.2.14 Възраждане на цирковото изкуство от времето на Астли, мимове и клоуни

1.2.15 Френската булевардна и класическа пантомима, ерата на Дебюро

1.2.16 Пантомимата на руския Авангард – Таиров, Мейерхолд, Вахтангов
1.2.17 Модерната пантомима на Декру-Баро-Марсо

1.2.18 Груповата пантомима и синтеза на Томашевски, Тенисон и Мацкявичюс, театър на пластическата драма

1.2.19 Физическият театър и пантомимата в края на ХХ век

1.2.20 Зараждане и развитие на българската школа в пантомимата

Цели на раздел 1.2: Запознаване с епохите и направленията: пантомимата в доезиковия период и ритуалните танци при племената и древните култури, в Архаиката и Античността, пантомимата на Изтока, италианската народна комедия на маските „Комедия дел’Арте” и изкуството на импровизацията, развитието на пантомимата през ХVІІІ и ХІХ век, драматичната пантомима в Русия, възникването и развитието на българската пантомима, пантомимата в нямото кино и филмовата гротеска, френската класическа пантомима, пантомимата и театъра на движението през ХХ век и началото на ХХІ век.
Раздел 1.3. Основни съвременни методи и упражнения за подготовка на актьора за пантомимно представление
1.3.1 Двигателната култура на актьора

1.3.2 Техниката като умения за изразително телодвижение в пространството и времето

1.3.3 Видове движенчески умения за сцена – от мима до оперния певец

1.3.4 Външна и вътрешна актьорска техника, приложимост на системата на Станиславски в областта на пантомимното изкуство

1.3.5 Външна и вътрешна пластика на актьора, завършеност на движението и поток на съзнанието 

1.3.6 Сценични закони и тяхното отношение към говорещото човешко тяло

1.3.7 Системи от упражнения в актьорския тренинг за пантомима

1.3.8 Изграждане и култивиране на психофизическите качества на мима

1.3.9 Локадхарми и натядхарми, като основни понятия, разграничаващи безусловното и условното сценично движение и поведение

1.3.10 Основни качества на мима – сила, бързина, ловкост, гъвкавост, отскокливост

1.3.11 Допълнителни качества на мима – изразителност, разбираемост, протяжност на жеста, лаконичност, стилизация
1.3.12 Памет и контрол в професията на мима

1.3.13 Стратегии за развиване на физическия и ментален капацитет на движенческия актьор

1.3.14 Издръжливостта като основна характеристика на мима – „атлет на сърцето“

1.3.15 Допълнителни качества на безмълвния актьор

1.3.16 Култура на движението, стил и изразни средства в пантомимата

1.3.17 Принципи на „оптическата илюзия“ в пантомимата

1.3.18 Илюзия, време и пространство, изразени чрез пантомимната техника

1.3.19 Теоретичен тест по изучавания през годината материал

1.3.20 Писмено предадено и устно защитено есе по проблемите на пантомимната теория

Цели на раздел 1.3: Запознаване с понятията: „двигателна култура на актьора”, „вътрешна и външна артистична техника”, „Закони на тялото и сцената”. Разглеждане на етапите за работа върху външната артистична техника, усвоявайки упражнения от актьорския тренинг, развиващи психофизически качества и умения. Разграничаване на движенията в живота и на сцената, обяснявайки волевите действия (дейност, движение, действие). Работа върху вниманието, паметта и контрола на движенията, върху силата, скоростта, издръжливостта и ловкостта на тялото, върху темп и ритъм на действието.
Раздел 1.4. Установяване на изходно ниво: Установяването на изходно ниво става чрез устно и писмено изпълнение на теоретична задача и изпълнение на практическа задача – етюди, създадени от учениците и работени през двата срока.
Раздел 2. ПАНТОМИМНА АРТИСТИЧНА ТЕХНИКА-ПЪРВА ЧАСТ

IX КЛАС
	№ по ред
	Наименование на теми и раздели
	Брой часове

	2.
	Пантомимна артистична техника – първа част
	108

	2.1.
	Овладяване на двигателни навици и умения
	38

	2.2.
	Общ комплекс от упражнения, възпитаващи обща пластическа култура
	38

	2.3
	Изходно ниво. Подготовка и представяне на годишен спектакъл.
	32

	
	                                                           Общ брой часове:
	108


Раздел 2.1. Работа върху овладяване на двигателни навици и умения
2.1.1 Пластичността на актьора и мима, прилики и отлики

2.1.2 Подготовката на мима като част от пластическия му органон

2.1.3 Вътрешна пластика и вътрешен монолог на актьора и мима
2.1.4 Елементи на пластичността на мима

2.1.5 Пластиката като култура на движението на сцената

2.1.6 Разлики в пластиката на различните видове безмълвни артисти

2.1.7 Степени на подготовка на мимовете и степени на овладяване на пластиката

2.1.8 Логика и последователност на действието на сцената

2.1.9 Условност и разбираемост в пластиката на мима

2.1.10 Продуктивност на физическите операции

2.1.11 Илюзията като част от условното пантомимно действие

2.1.12 Подражание и стилизация в пластиката на мима

2.1.13 Качества на изпълнението

2.1.14 Определение за движение като преместване в пространството и времето

2.1.15 Видове движения според тяхната насоченост и интензивност

2.1.16 Определение за действие като движение с определена цел

2.1.17 Външно и вътрешно действие на мима – мим и мономим

2.1.18 Видове сценични действия в пантомимата

2.1.19 Качества на действието

2.1.20 Сценична цел и сценична задача

2.1.21 Принципът на „вратата“, съобразен със спецификата на пантомимата – кой, къде, кога, какво, заради какво, защо и как

2.1.22 Базисна разбираемост на действието

2.1.23 Предлагаеми и предложени обстоятелства

2.1.24 Препятствия и приспособления

2.1.25 Съдържание на епизода, пласирано в действие

2.1.26 Изразителност на действието – граници на експресията

2.1.27 Стоене на мима в пространството и времето – позиции на тялото

2.1.28 Скулптурна изразителност на позата

2.1.29 Походка на мима – лекота на придвижването и илюзия за безтегловност

2.1.30 Жест и жестикулативност
2.1.31 Изобразителни, указателни и изразителни жестове в пантомимата

2.1.32 Прости двигателни навици на мима

2.1.33 Съчетани движения и координация

2.1.34 Подходи към сложните двигателни навици на мима

2.1.35 Стратегии за развитие на координацията

2.1.36 Комплексно изразително присъствие на мима на сцената

2.1.37 Статика и динамика в действията на мима

2.1.38 Смисъл на създаването на двигателни навици и умения

Цели на раздел 2.1: Определяне на понятията: „пластичност” (като степен на подготовка на актьора и подвижност на актьорската психика), „физическо действие” (като логично, последователно и целенасочено по смисъл, но пестеливо и точно като качество на изпълнението), „осмислено поведение” (като съвкупност от конкретни движения, изпълняващи физическите действия в предлаганите обстоятелства на ролята) и понятието „изразителност” (като умение да се доведе до зрителя съдържанието на физическото действие). Усвояване и работа върху простите двигателни навици (стойка, походка, пози, жестове) и върху сложните двигателни навици в целенасочено физическо действие.
Раздел 2.2. Общ комплекс от упражнения, възпитаващи обща пластична култура
2.2.1 Абстрактни упражнения – обща физическа загрявка

2.2.2 Абстрактни упражнения – глава, гърди, таз

2.2.3 Абстрактни упражнения – лице, ръце, крака

2.2.4 Абстрактни упражнения – тотално движение и координация на тялото

2.2.5 Абстрактни упражнения – статуарност и скулптурна изразителност

2.2.6 Абстрактни упражнения – динамика на тялото, протяжност на жеста, инерция

2.2.7 Аналитични упражнения – внимание и запаметяване на движение

2.2.8 Аналитични упражнения – определяне на центъра и вектора на движението

2.2.9 Аналитични упражнения – определяне на центъра на тежестта и противотежестите

2.2.10 Аналитични упражнения – определяне логиката и последователността на движенията

2.2.11 Аналитични упражнения – стилистични особености на движението и тяхното оправдание на сцената

2.2.12 Аналитични упражнения – жанрова характеристика на движението

2.2.13 Синтетични упражнения – прости разконцентрации
2.2.14 Синтетични упражнения – сложни разконцентрации
2.2.15 Синтетични упражнения – физически студии на мима
2.2.16 Синтетични упражнения – пантомимни студии на мима
2.2.17 Синтетични упражнения – комбинации в движението
2.2.18 Синтетични упражнения – комбинации в действието
2.2.19 Аналитични упражнения – контрол на сегменти от тялото
2.2.20 Аналитични упражнения – контрол на мускулни групи

2.2.21 Аналитични упражнения – контрол на зони в тялото

2.2.22 Аналитични упражнения – тотален физически контрол на тялото

2.2.23 Аналитични упражнения – тотален пластически контрол на тялото

2.2.24 Аналитични упражнения – тотален естетически контрол на тялото
2.2.25 Дихателни упражнения – ритмично дишане в схеми
2.2.26 Дихателни упражнения – алтернативно дишане
2.2.27 Дихателни упражнения – очистителни дишания
2.2.28 Дихателни упражнения – синкопирано дишане в движение
2.2.29 Дихателни упражнения – унисон на движение и дишане
2.2.30 Дихателни упражнения – контрапункт на движение и дишане
2.2.31 Дихателни упражнения – принципи на издръжливостта при натоварване
2.2.32 Стратегии в тренировъчния процес
2.2.33 Съвременни подходи в тренировката
2.2.34 Тренировката Декру-Баро-М
2.2.35 Руската система на кръгова тренировка
2.2.36 Източни системи на тренировката
2.2.37 Тренировката в българската школа по пантомима
2.2.38 Продължителност и интензитет на тренировъчните комплекси
Цели на раздел 2.2: Определяне на понятията „пластична култура”, „абстрактни упражнения”, „аналитични упражнения” и „синтетични упражнения”. Усвояване и работа върху „аналитичен комплекс от упражнения”, влияещи на съзнателния контрол на всяка точка, на всяка група мускули и на управлението на всяка част от човешкото тяло. Усвояване на „синтетичния комплекс от упражнения”, изискващи работа върху използването на няколко мускула или групи от мускули, преминавайки от най-елементарните към по-усложнените задачи. Разделяйки процеса на обучение на два етапа „аналитична” и „синтетична” пластическа тренировка, да се работи върху дишането и координацията на движенията на цялото тяло на основа на владеенето на всяка група мускули.
Раздел 2.3. Установяване на изходно ниво: Установяването на изходно ниво става чрез устна защита и писмен тест на теоретична задача и изпълнение на практическа задача – публичен концерт-спектакъл по етюди, създадени от учениците и работени през двата срока и работени класически етюди; публична демонстрация на техническите умения.
Раздел 3.  ПАНТОМИМНА АРТИСТИЧНА ТЕХНИКА – ВТОРА ЧАСТ
X КЛАС
	№ по ред
	Наименование на теми и раздели
	Брой часове

	3.
	Пантомимна артистична техника – втора част
	36

	3.1.
	Овладяване на образния език на пантомимата чрез етюд
	30

	3.2.
	Изходно ниво. Подготовка и представяне на годишен спектакъл.
	6

	
	                                                           Общ брой часове:
	36


Раздел 3.1. Овладяване на образния език на пантомимата чрез етюд
3.1.1 Дефиниция за сценично действие
3.1.2 Дефиниция за сценичен етюд
3.1.3 Основни елементи на етюда – колизия, перипетия-катастрофа
3.1.4 Сценарна техника на етюда
3.1.5 Видове етюди – блипантомима, пантомима, миниатюра
3.1.6 Жанрове етюди – класически, модерен, оригинален
3.1.7 Стилове етюди – драматичен, образен
3.1.8 Основни типове драматична пантомима – разказвателна, характерна, плакатна бяла
3.1.9 Основни типове образна пантомима – алегорична, абстрактна, символна, философска
3.1.10 Определяне на мотивите и  обстоятелствата за действие на героя
3.1.11 Сценична цели задача на героя в етюда 
3.1.12 Създаване на препятствия и приспособления за тяхното преодоляване

3.1.13 Продуктивни действия и цел на героя, постижима чрез тях 
3.1.14 Създаване на оригинален сюжет, като концепция за действителността 
3.1.15 Композиция на етюда в сценичното пространство 
3.1.16 Принципи за общуване с въображаемата среда и партньори в етюда 
3.1.17 Триадата действие-отношение-образ в практиката на етюда
3.1.18 Стилизация на жестовете и сгъстяване на физическото действие
3.1.19 Степени на условност на формата и съдържанието
3.1.20 Алегоричност на образите и образни внушения в етюда 3.1.

3.1.21 Външна линия на физическите действия в етюда.

3.1.22 Вътрешна линия на физическите действия в етюда.
3.1.23 Оправдание на външните действия чрез вътрешния монолог на мима
3.1.24 Принципът „минимум жест – максимум изразителност“ в етюда
3.1.25 Компресиране на време и пространство
3.1.26 Художествената цялост на етюда като селекция на изразните средства и действията в него
3.1.27 Подстъпи към завършения етюд и партньорството с публиката
3.1.28 Видове взаимоотношения с публиката – рампа, общуване, отчуждение, интеракция
3.1.29 Публичността на етюда като инструмент за въздействие
3.1.30 Поддържане на етюда преди всяко публично изпълнение

Цели на Раздел 3.2: Определяне на понятията „сценично действие”, „сценичен етюд” и разглеждане на видовете сценично действие в пантомимата. Запознаване с елементите, съставляващи сценичното действие (мотиви, обстоятелства, цел, задача, приспособления), с елементите, съставляващи сценичната задача (действия и цел) и определяне на изискванията към пантомимния етюд (сюжет, композиция, сценично действие, обстоятелства, общуване, взаимодействие с обкръжаващата среда). Изследване на сценичното действие в пантомимния етюд чрез стилизация на жестовете, условност на формата и съдържанието, алегоричност на образите и образни внушения. Подготовка и работа върху авторски етюд, създавайки логическа и последователна външна линия на физическите действия, а успоредно с това линията на логиката в стилистиката на пантомимното изкуство.
Раздел 3.2 Установяване на изходно ниво: Установяването на изходно ниво става чрез устна защита и писмен тест на теоретична задача и изпълнение на практическа задача – публичен концерт-спектакъл по авторски етюди, създадени от учениците и работени през двата срока.
Раздел 4. ПОДГОТОВКА НА РОЛЯ И ИГРА В ПРЕДСТАВЛЕНИЕ – ПЪРВА ЧАСТ
ВТОРИ ГИМНАЗИАЛЕН ЕТАП

XI КЛАС
	№ по ред
	Наименование на теми и раздели
	Брой часове

	4.
	Подготовка на роля и игра в представление – първа част
	72

	4.1.
	Основни средства за изграждане на образа в пантомимата
	25

	4.2.
	Овладяване на образния език на пантомимата чрез работа с въображаеми предмети и въображаеми препятствия
	25

	4.3.
	Изходно ниво. Подготовка и представяне на годишен спектакъл.
	22

	
	                                                           Общ брой часове:
	72


Раздел 4.1. Основни средства за изграждане на образа в пантомимата
4.1.1 Човекът – център на изкуството на пантомимата

4.1.2 Проблемите на човека – материал за изграждане на конфликта

4.1.3 Средата на човека – враждебна и гостоприемна

4.1.4 Ситуацията – безситуационност, безконфликтност, колизия, същински конфликт

4.1.5 Преодоляването – борбата с обстоятелствата и обществото

4.1.6 Композиционни принципи в етюда

4.1.7 Линии в пространството

4.1.8 Линия на активността: напред и назад

4.1.9 Линия на компромиса: наляво и надясно

4.1.10 Линия на самочувствието: нагоре и надолу

4.1.11 Кроките като инструмент за създаване на пространствена композиция

4.1.12 Деленето на тактове като инструмент за създаване на времева композиция

4.1.13 Минимизация на действието във време-пространството на етюда

4.1.14 Преувеличение на жеста, тежест на жеста

4.1.15 Лицеизразът като част от мимиката на тялото

4.1.16 Пластическото поведение – ключ към стила на етюда

4.1.17 Дозиране на жест, мимика и пластика в етюда

4.1.18 Обобщение в сюжета и пласиране в действие 

4.1.19 Философското послание на етюда – от сюжета, през основната мисъл до свръхзадачата

4.1.20 Подстъпи към философската пантомима, примери от класиката
4.1.21 Философското послание и неговото пласиране в действие

4.1.22 Образът – ключ към философското послание в етюда

4.1.23 Философската пантомима като връх в пантомимното изкуство

4.1.24 Философското обобщение – теорема на сцената, доказана в действие

Цели на Раздел 4.1: Определяне на обекта на пантомимното изкуство – човекът с неговия живот, с неговата борба, с неговите щастливи минути, с неговата мъка и неговата среда. Разглеждане на развитието на образа в пантомимния етюд – специално подбрани сценични действия в композиционната постройка, характеризиращи се с особена сгъстеност и концентрираност, с преувеличено подчертаване на жеста, мимиката и пластическото поведение, за да се постигне по-голяма изразителност и художествена характеристика на интерпретирания образ или събитие и философско осмисляне на човека, на неговото място в света, на взаимоотношенията му с хората и природата.

Раздел 4.2. Овладяване на образния език на пантомимата чрез работа с въображаеми предмети и въображаеми препятствия

4.2.1 Оразмеряване на пространството по системата на Делсарт
4.2.2 Оразмеряване на пространството по системата на Декру
4.2.3 Оразмеряване на пространството по системата на Баро
4.2.4 Оразмеряване на пространството по системата на Марсо
4.2.5 Основни линии в пространството – геометрия на сцената
4.2.6 Основни форми в пространството – кръг, квадрат, триъгълник
4.2.7 Изчертаване на фигури с всички части на тялото
4.2.8 Динамика на фигурите и пропорции спрямо тялото на мима
4.2.9 Трите базисни техники на пантомимата – неподвижна точка, бутане-дърпане, импулс-вълна
4.2.10 Неподвижна точка – първи понятия 
4.2.11 Неподвижна точка – обиграване с всяка част на тялото
4.2.12 Неподвижна точка – превръщане в неподвижна плоскост
4.2.13 Неподвижна точка – конфликт на човека с неподвижната материя около него
4.2.14 Неподвижна точка – оживяване на неподвижната материя
4.2.15 Бутане-дърпане – принципът не искам-искам
4.2.16 Бутане-дърпане – варианти на техниката като избутване и издърпване
4.2.17 Бутане-дърпане – локален и тотален подход към техниката
4.2.18 Бутане-дърпане – обем на избутваните и издърпваните обекти
4.2.19 Бутане-дърпане – оживяване на обектите
4.2.20 Импулс-вълна – логика на зараждането и предаването на импулса
4.2.21 Импулс-вълна – линия на импулса
4.2.22 Импулс-вълна – вътрешен и външен импулс
4.2.23 Принципи при работата с въображаемите предмети – по-малки и по-големи
4.2.24 Илюзия при работата с въображаеми предмети
Цели на Раздел 4.2: Изследване на геометрията на въображаемите предмети, започвайки от „рисунката” на въображаемата плоскост от прави линии и прости геометрични фигури (кръг, овал, квадрат и др.), а по-късно от въображаеми обеми (куб, балон, пирамида и др.). Овладяване на следващата степен на усложнение – обработката на „неподвижни точки”, които трябва да останат неподвижни при всяко движение и тренировка на усещането за „неподвижния интервал” (разстоянието между две „неподвижни точки”). Оценяване на въображаеми сили на взаимодействие между ученика и препятствията; анализирайки взаимодействието с реални предмети), което преминава през два етапа: „препятствията ме побеждават” и „аз побеждавам препятствията” – техниката „бутане-дърпане“. Техниката „импулс-вълна“ с нейните варианти на сцената. 

Установяване на изходно ниво чрез теоретична и практическа задача – етюд, изпълнен пред публика (в него от изключително значение е отработването на целта и посоката на движение.)
Раздел 4.3. Установяване на изходно ниво: Установяването на изходно ниво става чрез устна защита и писмен тест на теоретична задача и изпълнение на практическа задача – публичен спектакъл, създаден от педагога и игран от учениците, работен и представян регулярно през двата срока.
Раздел 5. ПОДГОТОВКА НА РОЛЯ И ИГРА В ПРЕДСТАВЛЕНИЕ – ВТОРА ЧАСТ
XII КЛАС
	№ по ред
	Наименование на теми и раздели
	Брой часове

	5.
	Подготовка на роля и игра в представление – втора част
	58

	5.1.
	Работа върху алегорична пантомима и мимодрама
	29

	5.2.
	Изходно ниво. Подготовка и представяне на годишен дипломен изпит за придобиване на професионална квлификация.
	29

	
	                                                           Общ брой часове:
	58


Раздел 5.1. Работа върху алегорична пантомима и мимодрама в спектакъл

5.1.1 Мимодрамата като цялостен пантомимен спектакъл
5.1.2 Видове мимодрама – драматична и образна
5.1.3 Подвидове на драматичната мимодрама – разказвателна, характерна, плакатна, бяла
5.1.4 Подвидове на образната мимодрама – алегорична, абстрактна, символна, философска
5.1.5 Сюжет и линии в класическата и съвременната мимодрама
5.1.6 Анализ на сценария на мимодрамата – елементи на съдържанието и формата
5.1.7 Анализ на сценария на мимодрамата – елементи на разделянето и обобщението
5.1.8 Създаване на действена партитура в мимодрамата
5.1.9 Кроки и тактово делене – инструменти на мимографията
5.1.10 Алегорията в мимодрамата – от героите до образите
5.1.11 Заместване и пренасяне на качества в алегорията и метафората
5.1.12 Алегоричен герой и герой-алегория
5.1.13 Принципи на създаването на масов образ
5.1.14 Техника на колективния образ – унисон, канон, контрапункт
5.1.15 Животински студии – първа стъпка към алегорията
5.1.16 Студии с предмети – алегория на външното подобие
5.1.17 Студии със знакови личности и герои – прототип и архетип
5.1.18 Студии с игра на алегории – Любов, Живот, Смърт и др. под
5.1.19 Студии с физически и философски понятия – Пространство, Време, Материя, Смисъл на живота, Крайност, Безкрайност
5.1.20 Алегорията на сцената – създаване на действено-зрелищна структура
5.1.22 Алегоричната мимодрама като особен поглед върху действителността
5.1.23 Границите на алегорията и изразителността
5.1.24 Зрелищният компонент като комбинация от атрактивни и дивертиментни части
5.1.25 Оправдание на зрелището чрез действието
5.1.26 Изграждане на ролята, жалони в действието
5.1.27 Изграждането на ролята, зърно и перспектива на образа
5.1.28 Изграждането на ролята, основно послание – пласирано в действие
5.1.29 Изграждането на ролята – Свръхзадача на образа
Цели на Раздел 5.1: Определяне на понятията „мимодрама” и „алегорична пантомима”. Разглеждане на основните отличия на мимодрамата – стремеж към ярка външна и вътрешна силно индивидуализирана характеристика на персонажите, а съдържанието е почерпено пряко от действителността и се базира на максимално сходство и илюзия с нея. Разглеждане на основните отличия на образната пантомима (в частност една от формите и алегоричната пантомима) – заместване, алегорлия, деформация на натурата, използване на метафората. Подготовка и работа върху мимодрама и алегорична пантомима, използвайки средствата на условността и стремеж към максимално обобщение на жизнените факти и явления и философско осмисляне на човека, на неговото място в света, на взаимоотношенията му с хората и природата.

Раздел 5.2. Установяване на изходно ниво. Подготовка и представяне на годишен дипломен изпит
Установяването на изходно ниво става чрез устна защита и писмен тест на теоретична задача и изпълнение на практическа задача – публичен алегоричен дипломен спектакъл, създаден от педагога и игран от учениците, работен и представян регулярно през двата срока. Изпит пред комисия и писмена защита на образа в спектакъла.
V. ОЧАКВАНИ РЕЗУЛТАТИ ОТ ОБУЧЕНИЕТО

Основната цел на предмета е чрез работа върху въображението и импровизационните възможности на учениците да се подпомогне по-яркото им сценично присъствие в камерния, тематичния и сюжетния етюд.
На базата на основните правила и изисквания при изграждането на художествения образ от пантомимния актьор – чрез мимика, пластика, движения, учениците от специалността „пантомима” да се изградят като универсални артисти – мимове.

